Bilde fra Åsparken i det sentrale Arbrå.
Vannkraftverket i Arbrå
**Arbrå** er et tettsted i Bollnäs kommune i Gävleborgs län i landskapet Hälsingland i Sverige. I 2010 hadde tettstedet 2 215 innbyggere.

Fram til 1961 var Arbrå egen kommune og municipalsamhälle i Hälsingland.

Historie
--------

Arbrå kommune ble dannet i 1863. I 1907 ble kommunen delt i to, da stasjonsbyen dannet et municipalsamhälle i forbindelse med at jernbanen ble lagt. Nabokommunen Undersvik ble i forbindelse med storkommunereformen i 1952 en del av Arbrå kommune. Ni år senere, i 1961, ble Arbrå municipalsamhälle lagt ned, og stasjonsbyen ble igjen en del av Arbrå.

Befolkningsutvikling
--------------------

| Befolkningsutviklingen i Arbrå 1950–2015 |
| --- |
| År |  |  | Folkemengde | Areal (ha) |
| 1950 |    | 1 255 |  |
| 1960 |    | 1 934 |  |
| 1965 |    | 2 133 |  |
| 1970 |    | 2 491 |  |
| 1975 |    | 2 734 |  |
| 1980 |    | 2 818 |  |
| 1990 |    | 2 680 | 388 |
| 1995 |    | 2 499 | 397 |
| 2000 |    | 2 294 | 397 |
| 2005 |    | 2 262 | 397 |
| 2010 |    | 2 215 | 394 |
| 2015 |    | 1 961 | 291 |
|  |

Industri
--------

Arbrå hadde lenge ulik industri, blant annet flere verksteder, en skapprodusent og Forsbro textil. Arbrå ligger i Ljusnandalen og fikk tidlig sitt eget vannkraftverk. Sporene av vannkraften er fremdeles godt synlige i de nesten tørrlagte bekkene som omgir Forsön i det sentrale Arbrå. Det finnes spor av tidlige demninger, og siden 1905, har et relativt stort vannkraftverk, Norränge kraftstasjon, ligget like nord for tettstedet. Derfra ledes vannet fra Ljusnan ned i en tunnel som har sitt utløp på sørsiden av Forsön. Fortums kundeservice har sitt hovedkvarter i Arbrå. Dette kontoret var tidligere hovedkontor for Hälsingekraft. Her arbeider i dag ca. 200 personer.

Idrettsliv
----------

Idrettslivet i Arbrå har sterke tradisjoner, mest kjent er håndballklubben, der damelaget spiller i 2. divisjon (2009). I tillegg er det både ski- og fotballklubber. Ikke langt unna ligger hoppbakken Koldemoåsen, en av Hälsinglands første.

Kjente personer fra Arbrå
-------------------------

* Peter Stormare, skuespiller
* Anna-Clara Tidholm, forfatter og kunstner (innflyttet)

Referanser
----------

1. ↑  Tätorter 2015; befolkning 2010–2018, landareal, andel som överlappas av fritidshusområden hos Statistiska centralbyrån
2. ↑  «Sveriges tätorter 2010» (PDF). Statistiska centralbyrån. Arkivert fra originalen (PDF) 16. juni 2011. Besøkt 15. april 2016.
3. ↑  «Landareal per tätort, folkmängd och invånare per kvadratkilometer. Vart femte år 1960 - 2016». Statistiska centralbyrån. Arkivert fra originalen Bruk av `|arkiv_url=` krever at `|arkivdato=` også er angitt (hjelp). Besøkt 18. mai 2017.
4. ↑  «Folkräkningen den 31 december 1950, totala räkningen folkmängd efter ålder och kön i kommuner, församlingar och tätorter, statistiska centralbyrån 1954» (PDF). Arkivert fra originalen (PDF) 23. juni 2011. Besøkt 1. februar 2014.

Eksterne lenker
---------------

* Arbråbygdens nettsted
* Arbrå hembygdsförening
* Bollnäs kommune Arkivert 9. desember 2020 hos Wayback Machine.

| * v
* d
* r
Bollnäs kommune i Gävleborgs län i Sverige |
| --- |
|  | Arbrå **·** Bollnäs **·** Kilafors **·** Lottefors **·** Rengsjö **·** Segersta **·** Sibo **·** Vallsta |  |

|  |  |
| --- | --- |
| Oppslagsverk/autoritetsdata | GeoNames
 |